**ROMÂNIA (nu produce efecte juridice)\*  
JUDEȚUL MUREȘ  
DIRECȚIA DE ASISTENȚĂ SOCIALĂ TÂRGU MUREȘ**

**Nr. 89.752/11.750DAS/16.11.2022 Inițiator**

**PRIMAR,**

**Soós Zoltán**

**Referat de aprobare**

**privind aprobarea încheierii unui contract de împrumut pentru folosință gratuită a unui imobil clădire - Comodat imobiliar - între Municipiul Târgu Mureș în calitate de comodant, pe de-o parte şi Direcția de Asistență Socială Târgu Mureș în calitate de comodatar, pe de altă parte, având ca obiect clădirea (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934**

Prin adresa nr. 47.653/5912DAS din 23.06.2022, Direcția de Asistență Socială Târgu Mureş, cu sediul în Târgu Mureş, str. Gheorghe Doja, nr. 9, jud. Mureş, CUI 39906612, prin reprezentant legal Andreia-Ligia Moraru, în calitate de Director executiv, a adresat Municipiului Târgu Mureș – Serviciului Public de Utilități Municipale, solicitarea de a aproba atribuirea în folosință gratuită, prin încheierea unui contract de comodat, a imobilului clădire (Atelierul Meșteșugăresc), situat în Târgu Mureș, strada Pășunii, pe terenul identificat în CF nr. 136934.

Prin HCL nr. 110 din 8 mai 2008 s-a aprobat preluarea în gestiunea Serviciului Public de Utilități Municipale a Atelierului Meșteșugăresc Valea Rece din strada Pășunii. În imobilul respectiv în momentul de față nu se desfășoară nicio activitate.

În spațiul respectiv, Direcția de Asistență Socială Târgu Mureș își propune să desfășoare următoarele activități pentru comunitățile defavorizate: dezvoltarea serviciilor sociale, medicale și socio-medicale pentru a facilita integrarea acestora în societate, implementarea de măsuri integrate pentru creșterea accesului și participării în sistemul de învățământ și reducerea riscului părăsirii timpuri a școlii, promovarea incluziunii pe piața forței de muncă a persoanelor aflate în risc de sărăcie și excluziune socială prin măsuri de ocupare a forței de muncă prin informare și consiliere profesională, formarea profesională specifică și adaptarea la cerințele pieței muncii, mediere, angajare, în cadrul Proiectului “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1.

Ca urmare a acestei solicitări, s-a inițiat proiectul de act administrativ, care vizează încheierea unui contract de împrumut pentru folosință gratuită a unui imobil clădire- comodat imobiliar - între Municipiul Târgu Mureș pe de-o parte şi Direcția de Asistență Socială Târgu Mureș de cealaltă parte, având ca obiect darea în folosință gratuită, pe termen limitat (10 ani)**,** a clădirii (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934.

Având în vedere:

* prevederile cap. III, Secţiunea I, art. 297 din O.U.G. nr. 57/2019 privind Codul administrativ
* prevederile cap. III, Secţiunea 5, art. 349 din O.U.G. nr. 57/2019 privind Codul administrativ,

Propunem spre aprobare proiectul de hotărâre privind privind aprobarea încheierii unui contract de împrumut pentru folosință gratuită a unui imobil clădire - Comodat imobiliar - între Municipiul Târgu Mureș în calitate de comodant, pe de-o parte şi Direcția de Asistență Socială Târgu Mureș în calitate de comodatar, pe de altă parte, având ca obiect clădirea (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934.

**Director executiv,**

**Andreia Moraru Aviz favorabil al Aviz favorabil al Aviz favorabil al**

**Director SPUM Director economic Director ADP**

**Florentina Vary Crăciun Ioan Florin Moldovan Florian**

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ, cu modificările și completările ulterioare**

**R O M Â N I A** Proiect **JUDEŢUL MUREŞ (nu produce efecte juridice) \***

**CONSILIUL LOCAL MUNICIPAL TÂRGU MUREŞ**

Iniţiator,

PRIMAR,

Soós Zoltán

**H O T Ă R Â R E A nr. \_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2022**

**privind aprobarea încheierii unui contract de împrumut pentru folosință gratuită a unui imobil clădire - Comodat imobiliar - între Municipiul Târgu Mureș în calitate de comodant, pe de-o parte şi Direcția de Asistență Socială Târgu Mureș în calitate de comodatar, pe de altă parte, având ca obiect clădirea (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934**

***Consiliul Local Municipal Târgu Mureş, întrunit în ședință ordinară de lucru,***

**Având în vedere:**

1. Referatul de aprobare nr. 89.752/11.750DAS/16.11.2022 inițiat de Primarul Municipiului Târgu Mureș, prin Direcția de Asistență Socială Târgu Mureș privind aprobarea încheierii unui contract de împrumut pentru folosință gratuită a unui imobil clădire - Comodat imobiliar - între Municipiul Târgu Mureș în calitate de comodant, pe de-o parte şi Direcția de Asistență Socială Târgu Mureș în calitate de comodatar, pe de altă parte, având ca obiect clădirea (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934;
2. Raportul Comisiilor de specialitate din cadrul Consiliului local municipal Târgu Mureş;
3. Raportul Direcției Juridice, Contencios Administrativ şi Administrație Publică Locală;
4. Raportul Serviciului Public de Utilități Municipale;
5. Raportul Serviciului Public Administrația Domeniului Public;
6. Raportul Direcţiei economice;

**În conformitate cu prevederile:**

• art. 297 şi art. 349 – 352 din O.U.G. nr. 57/2019 privind Codul administrativ, cu modificările şi completările ulterioare;

• art. 874 din Legea nr. 287/2009 privind Codul civil, cu modificările şi completările ulterioare;

• Legii nr. 273/2006, privind finanțele publice locale, cu modificările şi completările ulterioare;

• Legii nr. 227/2015, privind Codul fiscal, cu modificările şi completările ulterioare;

• Legii nr. 207/2015, privind Codul de procedură fiscală, cu modificările şi completările ulterioare;

**În temeiul:**

* art. 129 alin. (1), alin. (2) lit. c, alin. (6) lit. a. şi alin. (14) şi ale art. 139 alin. (3), art. 196 alin. (1) lit. a din OUG nr. 57/2019 privind Codul administrativ, cu modificările şi completările ulterioare,

**\*Actele administrative sunt hotărârile de Consiliu local care intră în vigoare şi produc efecte juridice după îndeplinirea condiţiilor prevăzute de art 129, art 139 OUG Codul administrativ, cu modificările și completările ulterioare**

**HotărăŞte**:

**Art. 1.** Se aprobă încheierea unui contract de împrumut pentru folosință gratuită a unui imobil clădire – comodat imobiliar, între Municipiul Târgu Mureș în calitate de comodant, pe de-o parte şi Direcția de Asistență Socială Târgu Mureș în calitate de comodatar, pe de altă parte, având ca obiect clădirea (Atelierul Meșteșugăresc) situată în Târgu Mureș, strada Pășunii, pe terenul identificat în CF nr. 136934, prevăzut în Anexa nr. 1, care face parte integrantă din prezenta hotărâre.

**Art. 2.** Imobilul va fi utilizat pentru îndeplinirea obiectivelor asumate de către Direcția de Asistență Socială Târgu Mureș în cadrul Proiectului “Abordare integrată a sărăciei și excluziunii sociale în beneficiul comunităților marginalizate din Municipiul Tîrgu Mureș”, cod proiect 152430, proiect finanțat prin Programul Operațional Capital Uman (POCU) 2014-2021, Axa prioritară 5, Obiectivul specific 5.1 destinat comunităților defavorizate: dezvoltarea serviciilor sociale, medicale și socio-medicale facilitând integrarea acestora în societate, implementarea de măsuri integrate pentru creșterea accesului și participării în sistemul de învățământ și reducerea riscului părăsirii timpuri a școlii, promovarea incluziunii pe piața forței de muncă a persoanelor aflate în risc de sărăcie și excluziune socială prin măsuri de ocupare a forței de muncă prin informare și consiliere profesională, formarea profesională specifică și adaptarea la cerințele pieței muncii, mediere, angajare, etc.

**Art. 3**. Predarea, respectiv preluarea bunului imobil se va realiza pe bază de proces - verbal întocmit în termen de cel mult 5 zile lucrătoare de la data semnării contractului. Modelul procesului – verbal este prevăzut în Anexa nr. 2, care face parte integrantă din prezenta hotărâre.

**Art. 4.** O dată cu intrarea în vigoare a prezentei hotărâri, îşi încetează aplicabilitatea Hotărârea Consiliului local municipal Târgu Mureş nr. 110 din 8 mai 2008 privind preluarea "Atelierului meșteșugăresc Valea Rece" in gestiunea Serviciului public de utilități municipale.

**Art. 5.** Cu aducerea la îndeplinire a prezentei se încredințează Serviciul Public de Utilități Municipale, Serviciul public Administrația Domeniului Public, Direcția Economică și Direcția de Asistență Socială Târgu Mureș.

**Art. 6.** În conformitate cu prevederile art. 252 al.1 lit. c şi art.255 din O.U.G. nr.57/2019 privind Codul administrativ şi art. 3, alin. 1 din Legea nr. 554/2004, legea contenciosului administrativ, prezenta hotărâre se înaintează Prefectului Județului Mureș, pentru exercitarea controlului de legalitate.

**Art. 7.** Prezenta hotărâre se comunică:

* Serviciului Public de Utilități Municipale;
* Serviciului public Administrația Domeniului Public;
* Direcției de Asistență Socială Târgu Mureș;
* Direcției Economice.

**Contrasemnează,**

**p. Secretarul general al Municipiului Târgu Mureş,**

**Anexa Nr. l la HCL\_\_\_\_ /2022**

**Municipiul Târgu Mureș Direcția de Asistență Socială Târgu Mureș**

**Nr. .................... Nr. .................**

**CONTRACT DE ÎMPRUMUT PENTRU FOLOSINŢĂ GRATUITĂ**

**(COMODAT** **IMOBILIAR)**

**încheiat astăzi**

**Art. l - PĂRŢILE CONTRACTANTE**

Municipiul Târgu Mureș, cu sediul în Târgu Mureș, Piața Victoriei, nr.3, județul Mureș, C.I.F. 4322823, telefon 0264 268 330, reprezentat prin d1. Primar **Soós Zoltán**, în calitate de comodant,

**Direcția de Asistență Socială Târgu Mureș** cu sediul în Târgu Mureș, str. Gheorghe Doja, nr. 9, jud. Mureș, CUI 39906612, reprezentată legal prin **Andreia Moraru - Director executiv,** în calitate de comodatar,

în temeiul prevederilor art. 297 şi art. 349 – 352 din O.U.G. nr. 57/2019 privind Codul administrativ, cu modificările şi completările ulterioare;art. 874 din Legea nr. 287/2009 privind Codul civil, cu modificările şi completările ulterioare şi H.C.L. nr.\_\_\_\_\_\_\_\_\_\_\_\_\_\_\_\_\_, au convenit să încheie prezentul contract de împrumut pentru folosință gratuită (comodat imobiliar), cu respectarea următoarelor cauze:

**Art.2 - OBIECTUL CONTRACTULUI**

Comodantul acordă comodatarului, sub forma împrumutului de folosinţă gratuită, bunul imobil clădire (Atelierul Meșteșugăresc) situat în Târgu Mureş, strada Pășunii, pe terenul identificat în CF nr.: CF 136934, cu următoarele date de identificare nr. de inventar 1012, valoare de inventar 217457,38 lei.

**Art.3 - DURATA CONTRACTULUI**

1. Prezentul contract se încheie pe o perioadă de 10 ani, începând cu data la care obiectul contractului va fi predat comodatarului pe bază de proces-verbal.
2. Perioada contractuală poate fi prelungită cu voința părților, prin act adițional, pentru o durată cel mult egală cu cea inițială.
3. Predarea, respectiv preluarea bunului se va realiza pe bază de proces verbal întocmit în termen de cel mult 5 zile lucrătoare de la data semnării contractului.

**Art.4 - DREPTURILE ŞI OBLIGAŢIILE PĂRŢILOR**

4.1. Comodantul are următoarele drepturi şi obligații:

* 1. să predea bunul în stare bună, pe bază de proces verbal,
  2. să i se restituie bunul în stare bună, în termen de 5 zile lucrătoare de la încetarea contractului pe baza de proces-verbal,
  3. să fie informat despre starea în care se găsește bunul, atunci când va solicita acest lucru,
  4. să nu împiedice în vreun fel pe comodatar să folosească bunul în perioada convenită în prezentul contract,
  5. să dea comodatarului un preaviz de 15 zile calendaristice dacă înțelege să denunțe unilateral contractul înainte de expirarea duratei acestuia,

f) sa i se restituie anticipat bunul, înainte de expirarea contractului, atunci când acesta are o nevoie urgentă şi neprevăzută de bunul dat în comodat sau în cazul în care comodatarul nu îşi îndeplinește în mod culpabil obligațiile.

4.2. Comodatarul are următoarele drepturi şi obligații:

* + 1. să folosească bunul conform destinației sale pentru îndeplinirea atribuțiilor specifice, pe perioada contractului,
    2. să suporte cheltuielile aferente bunului,
    3. să se îngrijească ca un bun proprietar de conservarea bunului remis în comodat,
    4. să suporte toate taxele şi impozitele datorate pentru bunul ce face obiectul contractului, pe toată perioada contractuală (dacă este cazul),
    5. să informeze în scris comodantul despre deteriorarea bunului, în termen de cel mult 5 zile de la producerea evenimentului, precum şi modalitatea aleasă pentru reparare,
    6. să predea bunul în stare bună la data încetării contractului,
    7. să respecte legislația în vigoare privind folosința bunului.

**Art.5 - ÎNCETAREA CONTRACTULUI**

Prezentul contract încetează:

* + - 1. de drept, la expirarea duratei contractului,
      2. prin acordul de voință al părților,
      3. prin denunțarea unilaterală a contractului, cu preaviz de 15 zile calendaristice,
      4. dacă o parte cesionează drepturile şi obligațiile sale prevăzute în prezentul contract fără acordul celeilalte părți sau își încalcă vreuna dintre obligațiile sale, după ce a fost avertizată, printr-o notificare scrisă de către cealaltă parte, că o nouă nerespectare a acestora va duce la rezilierea prezentului contract, prin restituirea bunului de către comodatar înaintea termenului prevăzut în contract.

Art.6-RISCURI

Comodatarul va suporta riscul deteriorării sau pieirii bunului, chiar dacă se datorează unei forțe majore, în următoarele cazuri:

* + - * 1. întrebuințarea bunului contrar destinației sale,
        2. folosirea bunului după încetarea prezentului contract,

**Art.7 CAZUL FORTUIT ŞI FORŢA MAJORĂ**

1. Niciuna din părțile contractante nu răspunde de neexecutarea la termen sau de executarea în mod necorespunzător - total sau parțial - a oricărei obligații care îi revine în baza prezentului contract, după neexecutarea sau executarea necorespunzătoare a obligației respectiv a fost cauzată de forță majoră, astfel cum este definită de dispozițiile legale în vigoare.
2. Partea care invocă forță majoră este obligată să notifice celeilalte părți, în termen de 48 ore de la producerea evenimentului şi să ia toate măsurile posibile în vederea limitării consecințelor lui. Ulterior acestui moment, părțile sau un reprezentant al acestora vor confirma printr-un înscris realitatea şi exactitatea cauzei de forță majoră.
3. Dacă în termen de 10 zile de la producere, evenimentul respectiv nu încetează, părțile au dreptul să-şi notifice încetarea de plin drept a prezentului contract fără ca vreuna dintre ele să pretindă daune-interese.
4. Cazul fortuit exclude răspunderea comodatarului dacă acesta nu a putut prevedea sau împiedica pericolul, în ipoteza în care nu a folosit bunul contrar destinației sale, precum şi dacă l-a restituit comodantului la termenul prevăzut în contract.

**Art.8. SANCTIUNI**

8.1.Nerespectarea clauzelor contractuale, va conduce la rezilierea de drept a contractului de comodat imobiliar.

**Art.9. LITIGII**

9.1 Părțile au convenit ca toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de către reprezentanții lor.

9.2.În cazul în care nu este posibilă rezolvarea litigiilor pe cale amiabilă, părțile contractante se vor adresa instanțelor de judecata competente.

**Art. 10 - CLAUZE FINALE**

10.1. Prevederile contractuale se completează cu dispozițiile legale în vigoare.

10.2. Modificarea prezentului contract se poate realiza cu acordul părților, prin act adițional, ce va face parte integrantă din contract.

10.3. Prezentul contract a fost încheiat în 2 exemplare originale, câte unul pentru fiecare parte contractantă.

10.4.Procesul verbal de predare-primire a obiectului contractului face parte integrantă din prezentul contract.

COMODANT, COMODATAR,

MUNICIPIUL TÂRGU MUREŞ DIRECŢIA DE ASISTENȚĂ SOCIALĂ PRIMAR, DIRECTOR EXECUTIV,

Soós Zoltán Andreia Moraru

Director Executiv, Director Executiv Adjunct,

Ec. Crăciun Ioan Florin Todoran Carmen Corina

Director Executiv ADP, Director Executiv Adjunct,

Florian Moldovan Ec. Maier Mihaela

Director Executiv SPUM, Viză juridică,

Florentina Vary

Viză juridică,

Anexa Nr. 2 la HCL\_\_\_\_ /2022

PROCES VERBAL DE PREDARE – PRIMIRE

încheiat astăzi................................ :

Între:

Municipiul Târgu Mureș, cu sediul în Târgu Mureș, Piața Victoriei, nr.3, județul Mureș, C.I.F. 4322823, telefon 0264 268 330, reprezentat prin d1. Primar **Soós Zoltán,** în calitate de comodant,

**Direcția de Asistență Socială Târgu Mureș** cu sediul în Târgu Mureș, str. Gheorghe Doja, nr. 9, jud. Mureș, CUI 39906612, reprezentată legal prin **Andreia Moraru - Director executiv,** în calitate de comodatar,

Având în vedere:

Hotărârea Consiliului Local al Municipiului Târgu Mureş nr.\_\_\_\_\_2022 prin care s-a aprobat încheierea unui contract de împrumut pentru folosinţă gratuită a unui imobil clădire către Direcţia de Asistență Socială Târgu Mureş, imobilul obiect al contractului, se află în stare bună şi funcţională, având următoarele date de identificare:

* Imobil clădire în suprafață de 105 mp;
* Situat în Târgu Mureș, strada Pășunii pe terenul identificat în CF nr. 136934;
* Număr de inventar 1012;
* **Valoare de inventar:** 217457,38 lei.

Prezentul Proces verbal de predare-primire s-a semnat în 2 (două) exemplare originale, câte unul pentru fiecare parte semnatară.

Am predat, Am primit,

COMODANT, COMODATAR,

MUNICIPIUL TÂRGU MUREŞ DIRECŢIA ASISTENȚĂ SOCIALĂ TÂRGU MUREŞ

PRIMAR, DIRECTOR EXECUTIV,

Soós Zoltán Andreia-Ligia Moraru